**projektas**

**reg. Nr. T-127**

**2.23.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO DALYVAUTI ATSINAUJINANČIŲ ENERGIJOS IŠTEKLIŲ PANAUDOJIMO PROJEKTUOSE**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, vykdydama Klimato kaitos programos priemonės „Atsinaujinančių energijos ištekių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašą, patvirtintą Lietuvos Respublikos aplinkos ministro 2021 m. birželio 15 d. įsakymu Nr. D1-364 „Dėl Klimato kaitos programos priemonės „Atsinaujinančių energijos ištekių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašo patvirtinimo“, Pasvalio rajono savivaldybės taryba nusprendžia:

1. Pritarti Pasvalio rajono savivaldybės administracijos ir kitų visuomeninės paskirties pastatų, kurie nuosavybės teise priklauso Pasvalio rajono savivaldybei, valdytojų projektų paraiškų teikimui ir projektų įgyvendinimui, pagal Klimato kaitos programos priemonę „Atsinaujinančių energijos ištekių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ įsirengti saulės elektrines įstaigų poreikiams tenkinti:
   1. projektui „Atsinaujinančių energijos išteklių panaudojimas Pasvalio Petro Vileišio gimnazijos pastate“;
   2. projektui „Atsinaujinančių energijos išteklių panaudojimas Joniškėlio Gabrielės Petkevičaitės-Bitės gimnazijos pastate“;
   3. projektui „Atsinaujinančių energijos išteklių panaudojimas Pasvalio r. Pumpėnų gimnazijos pastate“;
   4. projektui „Atsinaujinančių energijos išteklių panaudojimas Pasvalio Svalios progimnazijos pastate“;
   5. projektui „Atsinaujinančių energijos išteklių panaudojimas Pasvalio kultūros centro pastate“;
   6. projektui „Atsinaujinančių energijos išteklių panaudojimas Pasvalio rajono seniūnijų pastatuose“.

2. Įsipareigoti šio sprendimo 1.1–1.6 papunkčiuose nurodytiems projektams, gavus finansavimą iš Klimato kaitos programos lėšų, skirti ne mažiau kaip 20 proc. Pasvalio rajono savivaldybės biudžeto lėšų pareiškėjo įnašui bei tinkamų finansuoti išlaidų daliai, kurios nepadengia projektui skiriamos finansavimo lėšos, ir netinkamų finansuoti išlaidų daliai, tačiau projektų įgyvendinimui būtinoms išlaidoms, finansuoti.

3. Patvirtinti, kad projektuose numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.

4. Užtikrinti šio sprendimo 1 punkte nurodytų projektų tęstinumą 5 (penkerius) metus po projektų įgyvendinimo pabaigos.

5. Įgalioti:

5.1. šio sprendimo 1.1–1.5 papunkčiuose minimų Pasvalio rajono švietimo, kultūros įstaigų vadovus pasirašyti dokumentus, susijusius su atsinaujinančių energijos išteklių panaudojimo projektais;

5.2. Pasvalio rajono savivaldybės administracijos direktorių pasirašyti visus su projektu „Atsinaujinančių energijos išteklių panaudojimas Pasvalio rajono seniūnijų pastatuose“ susijusius dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vedėjas Gytis Vitkus

2022-06-01

Suderinta DVS Nr. RTS-141

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO DALYVAUTI ATSINAUJINANČIŲ ENERGIJOS IŠTEKLIŲ PANAUDOJIMO PROJEKTUOSE**

2022 m. birželio 7 d.

Pasvalys

**1. Sprendimo projekto rengimo pagrindas.**

Sprendimo projektas parengtas vadovaujantis Lietuvos Respublikos vietos savivaldos įstatymo 4 dalimi ir 50 straipsnio 8 dalimi, Lietuvos Respublikos aplinkos ministro 2021 m. birželio 15 d. įsakymu Nr. D1-364 patvirtintu Klimato kaitos programos priemonės „Atsinaujinančių energijos ištekių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašu, Pasvalio rajono savivaldybės strateginio plėtros plano 2021–2027 metams, patvirtinto Pasvalio rajono savivaldybės tarybos 2019 m. rugpjūčio 21 d. sprendimu Nr. T1-161 „Dėl Pasvalio rajono savivaldybės strateginio plėtros plano 2021–2027 metams patvirtinimo“ 3 prioriteto „Švaresnis, išvystytas ir geriau pasiekiamas rajonas“ 3.2.2. uždavinį „Vystyti efektyvią rajono viešąją energetinę infrastruktūrą, skatinti aplinką tausojančios energetikos gamybą ir vartojimą“ 3.2.2.5 priemone „Plėtoti ir skatinti ekologinių inovacijų, atsiradimą ir naudojimą Pasvalio rajono savivaldybės įstaigose ir organizacijose“.

**2. Sprendimo projekto tikslai ir uždaviniai.**

Savivaldybės tarybai pritarus dalyvavimui projektuose, Pasvalio rajono savivaldybės administracijos, kituose visuomeninės paskirties pastatuose, kurie priklauso Savivaldybei, pastatų valdytojai galės teikti paraiškas pagal Klimato kaitos programos priemonę „Atsinaujinančių energijos ištekių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašo patvirtinimo“, kad būtų gautas finansavimas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Projektų įgyvendinimas prisidės prie energijos vartojimo visuomeninės paskirties pastatuose efektyvumo didinimo, leis efektyviau sumažinti išmetamų šiltnamio efektą sukeliančių dujų kiekį.

**4. Skaičiavimai, išlaidų sąmatos, finansavimo šaltiniai**.

Projektams numatyta iki 80 % subsidija, maksimalus subsidijos dydis – 793,76 Eur/kW su PVM vienam įrengiamos saulės elektrinės kilovatui.

Pasvalio rajono savivaldybės administracijos prisidėjimo dalis – ne mažiau kaip 20 proc. Pasvalio rajono savivaldybės biudžeto lėšų pareiškėjo įnašui bei tinkamų finansuoti išlaidų daliai, kurios nepadengia projektui skiriamos finansavimo lėšos, ir netinkamų finansuoti išlaidų daliai, tačiau projektų įgyvendinimui būtinoms išlaidoms, finansuoti.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus vedėjas Gytis Vitkus